recursal/SuperWikiNEXT-32B huggingface dataset:
**ম্যানিটোবা বিশ্ববিদ্যালয়** (ইংরেজি: University of Manitoba) হল কানাডার ম্যানিটোবায় অবস্থিত একটি সরকারি বিশ্ববিদ্যালয়। এটি ১৮৭৭ সালে প্রতিষ্ঠিত। উইনিপেগে অবস্থিত বিশ্ববিদ্যালয়টি পশ্চিম কানাডার প্রথম বিশ্ববিদ্যালয়। এটি শীর্ষ গবেষণা-ধর্মী মাধ্যমিক-উত্তর শিক্ষা প্রতিষ্ঠানের সুনাম ধরে রেখেছে, এবং এই অঞ্চলের অন্যান্য বিশ্ববিদ্যালয়ের তুলনায় প্রতি বছর অধিক গবেষণা করে থাকে। এটি মোট শিক্ষার্থী ভর্তি ও ক্যাম্পাসের আয়তনের ভিত্তিতে ম্যানিটোবা প্রদেশের বৃহত্তম বিশ্ববিদ্যালয় এবং কানাডায় ১৭তম বৃহত্তম বিশ্ববিদ্যালয়। বিশ্ববিদ্যালয়টির উচ্চ ভর্তি মানদণ্ড, পেশাদারী বিষয়ের আধিক্য ও বৈশ্বিক গ্রহণযোগ্যতার কারণে এটি পশ্চিম কানাডার অন্যতম সেরা শিক্ষা প্রতিষ্ঠান হয়ে ওঠেছে। এই বিশ্ববিদ্যালয়ের ক্যাম্পাসে আইন ও মেডিসিন অনুষদের পাশাপাশি শতাধিক ডিগ্রি প্রোগ্রাম রয়েছে।

২০১০ সাল পর্যন্ত, ম্যানিটোবা বিশ্ববিদ্যালয় থেকে ৯৬ জন রোডস বৃত্তি পেয়েছেন, যা পশ্চিম কানাডার যে কোন বিশ্ববিদ্যালয়ের থেকে বেশি।

অবস্থান
-------

ম্যানিটোবা বিশ্ববিদ্যালয় প্রশাসনিক ভবন।
ম্যানিটোবা বিশ্ববিদ্যালয়ের তিনটি প্রধান স্থান রয়েছে: ব্যানাটাইন ক্যাম্পাস, ফোর্ট গ্যারি ক্যাম্পাস ও উইলিয়াম নোরি ক্যাম্পাস।

বিশ্ববিদ্যালয়টির ডাউনটাউন ব্যানাটাইম ক্যাম্পাসে দশটি ভবনের একটি কমপ্লেক্স রয়েছে, যা মধ্য উইনিপেগের হেলথ সাইয়েন্সেস সেন্টারের পূর্বে ও ম্যাকডারমোট অ্যাভ ও উইলিয়াম অ্যাভের মাঝে অবস্থিত। এই কমপ্লেক্সে বিশ্ববিদ্যালয়ের চিকিৎসা ও দন্ত শাখা রয়েছে। দন্ত অনুষদ, চিকিৎসা অনুষদ, মেডিক্যাল রিহ্যাবিলিটেশন স্কুল ও ডেন্টাল হাইজিন স্কুল এই ক্যাম্পাসের প্রধান স্বাস্থ্য বিজ্ঞান শাখা। ফার্মেসি অনুষদ 
২০০৮ সালের ১৬ই অক্টোবর ৯৫,০০০ ফু২ (৮,৮০০ মি২) অ্যাপোটেক্স সেন্টার চালুর পর অনুস্থানিকভাবে ব্যানাটাইন ক্যাম্পাসে যোগ দেয়। ব্রডি সেন্টার "ফ্ল্যাগশিপ" নামেও পরিচিত, এটি তিনটি অনুষদ ও নিল জন ম্যাকলিন হেলথ সাইয়েন্স লাইব্রেরি ও জো ডোপ ফিটনেস সেন্টারের সাথে যোগসূত্র স্থাপন করে। এটি ৭২৭ ম্যাকডারমোট অ্যাভিনিউয়ে অবস্থিত।

তথ্যসূত্র
---------

1. ↑  
Annual Financial Report 2015, University of Manitoba
2. ↑  "University of Manitoba Visual Identity Guidelines" (পিডিএফ)। ২২ এপ্রিল ২০১৬। ১৪ সেপ্টেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।
3. 1 2  University of Manitoba Public Affairs (২০০৫)। "ONE University. MANY futures"। সংগ্রহের তারিখ ২০০৮-০৩-২১।
4. ↑  University of Manitoba Public Affairs (২০০৫)। "Our Story"। ২০১৩-০৬-২৭ তারিখে মূল থেকে আর্কাইভ করা। সংগ্রহের তারিখ ২০০৮-০৩-২১।
5. ↑  Chalmers-Brooks, Katie: "The path to Rhodes", *On Manitoba*, Volume 68, Number 4, April 2009, page 30. The Alumni Association Inc of the University of Manitoba
6. ↑  University Of Manitoba Public Affairs (n.d.)। "Ten Great Things to Know about the U of M"। সংগ্রহের তারিখ ২০০৯-০৫-২৯।
7. 1 2  University of Manitoba। "The University: Quick Facts"। সংগ্রহের তারিখ ২৮ ফেব্রুয়ারি ২০১৮।

বহিঃসংযোগ
---------


উইকিমিডিয়া কমন্সে **ম্যানিটোবা বিশ্ববিদ্যালয়** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* ম্যানিটোবা বিশ্ববিদ্যালয় অ্যাথলেটিক্স ওয়েবসাইট
**ভীমরাম** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি নকশালবাড়ী শহরের দক্ষিণে অবস্থিত একটি জনগণনা নগর।

ভূগোল
-----

ভীমরাম জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। এই শহরের অনতিদূরে ভারত-নেপাল সীমান্ত দিয়ে মেচী নদী প্রবাহিত।

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে ভীমরাম জনগণনা নগরের জনসংখ্যা ১১০৫৮ জন, যার মধ্যে ৫৬৯১ জন পুরুষ ও ৫৩৬৭ জন নারী। প্রতি হাজার পুরুষে ৯৪৩ জন নারী। ৬ বছর অনুর্দ্ধ ১১৫৭ জন শিশু, যা সমগ্র জনসংখ্যার ১০.৪৬ %। ৬ বছরোর্দ্ধ জনসংখ্যার ৭৭.৫৯% অর্থাৎ ৭৬৮২ জন সাক্ষর।

ভাষা ও ধর্ম
-----------

### ভাষা







ভীমরামের ভাষাসমূহ- ২০১১ .

  **বাংলা** (৭২.৭৩%)  **হিন্দী** (১৬.৭৭%)  **নেপালি** (৫.৫৪%)  **বোড়ো** (১.৫৯%)  **উর্দু** (০.৭৭%)  কুরুখ (০.৬২%)  অন্যান্য (১.৬৫%)

### ধর্ম






ভীমরামের বিভিন্ন ধর্মাবলম্বী- ২০১১

  হিন্দুধর্ম (৯৩.৭৮%)  ইসলাম (৪.৯১%)  খ্রিস্টধর্ম (০.৯০%)  শিখধর্ম (০.০৫%)  বৌদ্ধধর্ম (০.২৮%)  জৈনধর্ম (০.০৫%)  অন্যান্য (০.০৪%)

জনগণনা নগরটিতে ১০৩৭০ জন হিন্দু, ৫৪৩ জন মুসলিম, ১০০ জন খ্রিস্টান, ৫ জন শিখ, ৩১ জন বৌদ্ধ ও ৫ জন জৈন বাস করেন।

পরিবহন
------

শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপালে সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন।

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
4. ↑
5. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
**নীনা কুলকার্নী** হলেন একজন ভারতীয় অভিনেত্রী। তিনি ১৯৭০-এর দশকে মারাঠি পেশাদার মঞ্চ এবং পরীক্ষামূলক হিন্দি মঞ্চে ফ্যাশন অনুষ্ঠান ও একই সাথে মডেলিংয়ের পাশাপাশি তাঁর অভিনয় জীবন শুরু করেছিলেন। তিনি তাঁর প্রথম গুরু এবং পরে পতি সত্যদেব দুবের সাথে সাক্ষাৎ করেছিলেন এবং তাঁর নির্দেশনায় বেশ কয়েকটি হিন্দি প্রযোজনার অংশ হয়েছিলেন। মোহন রাকেশের *আধে আধুরে*, শঙ্কর শেশের *মায়াবী সরোবর* এবং উইলি রাসেলের *এডুকেটিং রিতা* তাঁর কয়েকটি উল্লেখযোগ্য নাটক।

কর্মজীবন
--------

### অভিনয়

ডক্টর বিজয়া মেহতা ১৯৭৮ সালে অনিল বার্ভের *হামিদাবাই চি কোঠিতে* শাব্বো চরিত্রে অভিনয় করার জন্য তাঁকে বেছে নিয়েছিলেন এবং এভাবেই *মহাসাগর* ও *সাবিত্রী* নাটকে অভিনয়ের মাধ্যমে মারাঠির অসাধারণ মঞ্চ জগতের বাইয়ের সাথে তাঁর দীর্ঘ যাত্রা শুরু হয়েছিল। তিনি বর্তমানে বাই-কে তাঁর কর্মশালায় সহায়তা করে চলেছেন। *মহাসাগর*, *অকস্মাত*, *ধ্যানী মণি*, *ভবত সাবিত্রী*, *দেহবান*, *প্রেম পত্র* এবং *চাপা কাটা* তাঁর সফল পুরস্কারপ্রাপ্ত কয়েকটি (নাট্য দর্পণ, রাজ্য পুরস্কার, নাট্য পরিষদের স্বীকৃতি) মারাঠি নাটক।

তিনি ২০১১ সালে *মহাসাগর* নামক একটি নাটক পরিচালনা করেছিলেন। অতঃপর তিনি *এডুকেটিং রিতা*, *মহাত্মা ভার্সাস গান্ধী* এবং *ওয়েডিং অ্যালবাম* নামক বেশ কয়েকটি ইংরেজি নাটক পরিচালনা করেছেন। *সাওয়াত মাঝি লড়কী* (সেরা অভিনেত্রী বিভাগে রাষ্ট্রীয় পুরস্কার লাভ), *আই*, *উত্তরায়ণ*, *শেভরি* (যার জন্য তিনি প্রযোজক হিসাবে জাতীয় পুরস্কার এবং পিআইএফএফ পুরস্কার জিতেছেন) *সারি ভর সারি* (সেরা পার্শ্ব অভিনেত্রী বিভাগে রাজ্য পুরস্কার জয়লাভ) এবং *বায়োস্কোপ: দিল-ই-নাদান* (সেরা পার্শ্ব অভিনেত্রী বিভাগে ফিল্মফেয়ার পুরস্কার লাভ) তাঁর অভিনীত উল্লেখযোগ্য কিছু চলচ্চিত্র। *বাদল*, *নায়ক*, *পহেলি*, *গুরু*, *হাঙ্গামা*, *রণ*, *ফির ভি দিল হ্যায় হিন্দুস্তানি*, *মেরে ইয়ার কি শাদী হ্যায়*, *হাসি তো ফাসি* এবং *ঘায়েল* নামক বেশ কয়েকটি হিন্দি চলচ্চিত্রে অভিনয় করেছেন। তিনি *লোকসত্তার* একজন নিয়মিত কলাম লেখক, কলামটির নাম অন্তরঙ্গ। তিনি ৩ বছর ধরে এই কলামে লিখেছিলেন এবং একই নামে একটি বইও প্রকাশ করেছেন।

### বিজ্ঞাপন

তাঁর অভিনীত বিজ্ঞাপনগুলোর মধ্যে রয়েছে ক্যাডবেরি, সার্ফ, প্যারাসুট, পেটিএম, মাদার ডেইরি এবং ম্যাগি মসলা। তাঁর সর্বশেষ টেলিভিশন অনুষ্ঠান হচ্ছে *ইয়ে হ্যায় মহব্বতে* (যে অনুষ্ঠানটি কিছু দিন পূর্বে তার ৬ বছর পূর্ণ করেছে); যেখানে তিনি মাধবী আইয়ার চরিত্রে অভিনয় করেছেন। তাঁর অভিনীত আন্তর্জাতিক কাজকর্মের মধ্যে অন্যতম হচ্ছে: *দ্য বেস্ট এক্সোটিক মেরিগোল্ড হোটেল*, *রানী* (ফরাসী ভাষার চ্যানেল ফ্রান্স ডিউক্সে প্রচারিত একটি ৮ খণ্ডের টেলিভিশন ধারাবাহিক), *নোসেস* এবং ফরাসি চলচ্চিত্র (যেটি লুক্সেমবুর্গে ধারণ করা হয়েছে), যেটি ২০১৭ সালের ফেব্রুয়ারি মাসে প্যারিসে প্রদর্শন করা হয়েছে। অতঃপর তিনি *ব্রিথ* নামক একটি ওয়েব অনুষ্ঠানের মাধ্যমে ডিজিটাল অনুষ্ঠান জগতে পদার্পণ করেন এবং তার অভিনীত *কাডলি* ও *মা* বহু সমালোচকদের কাছ থেকে প্রশংসা কুড়িয়েছিল। তার সর্বশেষ মুক্তিপ্রাপ্ত স্বল্পদৈর্ঘ্যের চলচ্চিত্রের নাম হচ্ছে *দেবী*।

তথ্যসূত্র
---------

1. ↑  Pawar, Yogesh (২৩ সেপ্টেম্বর ২০১৭)। "I haven't stopped hungering: Neena Kulkarni on her 40 year long career"। *DNA India*।
2. ↑  "Neena Kulkarni: Movies, Photos, Videos, News, Biography & Birthday | eTimes"। *timesofindia.indiatimes.com*।

বহিঃসংযোগ
---------

* ইন্টারনেট মুভি ডেটাবেজে নীনা কুলকার্নী (ইংরেজি)
অন্য ব্যবহারের জন্য নীতি (দ্ব্যর্থতা নিরসন) দেখুন।

**নীতিমালা** হচ্ছে সিদ্ধান্ত এবং যৌক্তিক ফলাফল লাভের একটি স্বাভাবিক ব্যবস্থা। মূলত এটি একটি বিবৃতি যাকে একটি পদ্ধতি হিসেবে ব্যবহার করা হয়। সাধারণত প্রতিষ্ঠানের শাসনকারী কর্তৃপক্ষ দ্বারা নীতি গ্রহণ করা হয়। কোন বিষয় বা উদ্দেশ্য উভয়ক্ষেত্রেই নীতিমালা থাকতে পারে। বিষয়ভিত্তিক সিদ্ধান্ত নেওয়ার নীতিগুলি সাধারণত শীর্ষ বিষয়ভিত্তিক ব্যবস্থাপনায় করা হয় যা অবশ্যই অনেকগুলি কারণের আপেক্ষিক গুণাবলির উপর ভিত্তি করে হতে হবে যার ফলে এর কার্যকারিতা পরীক্ষা করা কঠিন হয়ে যায়, উদাহরণস্বরূপ: কর্মজীবনে ভারসাম্য নীতি। বিপরীতদিকে উদ্দেশ্যগত দিক থেকে গৃহীত নীতিগুলো সাধারণ প্রয়োগযোগ্য এবং তা পরীক্ষা করার সুযোগ রয়েছে, যেমন: পাসওয়ার্ড নীতিমালা।১  

সরকার, বেসরকারি সংগঠন বা গোষ্ঠী এমনকি ব্যক্তিও এই ধারণাটির ব্যবহার করতে পারে। রাষ্ট্রপতির নির্বাহী আদেশ, কর্পোরেটের গোপন নীতি এবং সংসদীয় আদেশের নীতি এগুলো হল নীতিমালার উদারহণ। নীতিমালা আইনভেদে ভিন্ন হয়। আইন বাধ্য বা বিরত করতে পারে (যেমন কর আদায় সংক্রান্ত আইন) এবং নীতিমালা হল বাস্তবায়নের পদ্ধতি যার ফলে মাধ্যমে সর্বোচ্চ ফলাফল লাভ করা যায়।
  
 গুরুত্বপূর্ণ সাংগঠনিক সিদ্ধান্ত গ্রহণ পদ্ধতি,বিভিন্ন বিকল্প প্রোগ্রাম তৈরি এবং গুরুত্বারোপ, এবং ধারাবাহিকতা প্রভৃতি নিয়েও নীতিমালা আলোচনা করে থাকে। সুস্পষ্ট লক্ষে পৌঁছানের ক্ষেত্রে রাজনীতি, ব্যবস্থাপনা, অর্থনীতি, প্রশাসন প্রভৃতির ভুমিকা বিশ্লেষণের মাধ্যমে নীতিমালাকে বুঝা যায়।  

সার্বজনীন কর্পোরেট অর্থায়নে কোম্পানিতে ক্রিটিক্যাল একাউন্টিং নীতি হল গুরুত্বপূর্ণ নীতি যা অনেক উচু উপাদান সম্পন্ন বলে মনে করা হয়। এবং এর বস্তুগত প্রভাব রয়েছে আর্থিক প্রতিষ্ঠানগুলোর উপর।

প্রভাব
------

নীতি চক্র
---------

উপাদান
------

প্রকারভেদ
---------

নির্দিষ্ট ধরনের নীতি
--------------------

অন্যান্য ব্যবহার
----------------

আরো দেখুন
---------

নোট এবং তথ্যসূত্র
-----------------

আরও পড়োন
---------
**মার্কোস ক্লাউদিও ফিলিপে কারনেইরো দে মেন্দোনসা** (পর্তুগিজ: *Marcos de Mendonça*, ব্রাজিলীয় পর্তুগিজ: [mˈaɾəkʊs d͡ʒˈy mˌe͡ɪŋdˈoŋsæ]; ২৫ ডিসেম্বর ১৮৯৪ – ১৯ অক্টোবর ১৯৮৮; **মার্কোস দে মেন্দোনসা** নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে গোলরক্ষক হিসেবে খেলেছিলেন।

মার্কোস ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯২২ সাল পর্যন্ত তিনি সর্বমোট ১০ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৯ এবং ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

মার্কোস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

মার্কোস ক্লাউদিও ফিলিপে কারনেইরো দে মেন্দোনসা ১৮৯৪ সালের ২৫শে ডিসেম্বর তারিখে ব্রাজিলের কাতাগুয়াসেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮৮ সালের ১৯শে অক্টোবর তারিখে, ব্রাজিলের রিউ দি জানেইরুতে ৯৩ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৪ | ২ | ০ |
| ১৯১৬ | ২ | ০ |
| ১৯১৯ | ৪ | ০ |
| ১৯২২ | ২ | ০ |
| সর্বমোট | ১০ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে মার্কোস দে মেন্দোনসা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মার্কোস দে মেন্দোনসা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মার্কোস দে মেন্দোনসা (ইংরেজি) উইকিউপাত্তে এটি সম্পাদনা করুন

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* নেদারল্যান্ডস
* ভ্যাটিকান

 |
| অন্যান্য | 
* সুডক (ফ্রান্স)
	+ ১

 |
**সাংস-র্গ্যাস-'ব্যুং-গ্নাস** (ওয়াইলি: *sangs rgyas 'byung gnas*) (১৫৪৩-১৬২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ঝি-বা-ল্হা (ওয়াইলি: *zhi ba lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) পঞ্চদশ প্রধান ছিলেন।

সংক্ষিপ্ত জীবনী
---------------

সাংস-র্গ্যাস-'ব্যুং-গ্নাস ১৫৪৩ খ্রিষ্টাব্দে তিব্বতের কোংপো অঞ্চলের ম্থা'-স্তাগ (ওয়াইলি: *mtha' stag*) নামক স্থানে জন্মগ্রহণ করেন। তার পিতা সাংস-র্গ্যাস-দোন-গ্রুব (ওয়াইলি: *sangs ryas don grub*) ছিলেন সাংস-র্গ্যাস-দ্পাল (ওয়াইলি: *sangs rgyas dpal*) নামক দ্বিতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার ভাই। সাংস-র্গ্যাস-দ্পাল ভ্রাতুষ্পুত্র সাংস-র্গ্যাস-'ব্যুং-গ্নাসকে প্রথম ঝি-বা-ল্হা (ওয়াইলি: *zhi ba lha*) উপাধিধারী বৌদ্ধ লামা দ্পাল-ল্দান-ম্ছোগ-গ্রুবের (ওয়াইলি: *dpal ldan mchog grub*) পুনর্জন্ম রূপে চিহ্নিত করেন ও তাকে শিক্ষা প্রদান করেন। তিনি শাক্য র্গ্যাল-ম্ত্শান (ওয়াইলি: *shA kya rgyal mtshan*) নামক ফান-ব্দে (ওয়াইলি: *phan bde*) বৌদ্ধবিহারের প্রধানের নিকট থেকেও শিক্ষালাভ করেন এবং এই বিহারের পরবর্তী প্রধানের দায়িত্ব গ্রহণ করেন। এই সময় তার উল্লেখযগ্য শিষ্য ছিলেন ম্থোং-বা-দোন-ল্দান (ওয়াইলি: *mthong ba don ldan*) নামক তৃতীয় 'ফাগ্স-পা-ল্হা উপাধিধারী বৌদ্ধ লামা। ১৬০৪ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) পঞ্চদশ প্রধানের দায়িত্ব গ্রহণ করেন ও সতেরো বছর এই পদে থাকেন। এই সময় তার উল্লেখযগ্য শিষ্য ছিলেন ছোস-ক্যি-র্গ্যাল-পো (ওয়াইলি: *chos kyi rgyal po*) নামক চতুর্থ 'ফাগ্স-পা-ল্হা উপাধিধারী বৌদ্ধ লামা।

তথ্যসূত্র
---------

1. ↑  Chhosphel, Samten (জুলাই ২০১০)। "The Second Zhiwa Lha, Sanggye Jungne"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৫।

|
|  |
| পূর্বসূরীদ্পাল-ল্দান-ম্ছোগ-গ্রুব | **সাংস-র্গ্যাস-'ব্যুং-গ্নাস  দ্বিতীয় ঝি-বা-ল্হা** | উত্তরসূরীঝি-বা-ব্জাং-পো |
|

|
|  |
| পূর্বসূরীম্থোং-বা-দোন-ল্দান | **সাংস-র্গ্যাস-'ব্যুং-গ্নাস  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের পঞ্চদশ প্রধান** | উত্তরসূরীছোস-ক্যি-র্গ্যাল-পো |
|

| * দে
* স
ঝি-বা-ল্হা |
| --- |
| 
* ১) দ্পাল-ল্দান-ম্ছোগ-গ্রুব
* ২) সাংস-র্গ্যাস-'ব্যুং-গ্নাস
* ৩) ঝি-বা-ব্জাং-পো
* ৪) 'ফাগ্স-পা-দ্গে-লেগ্স-র্গ্যাল-ম্ত্শান
* ৫) ব্লো-ব্জাং-দোন-গ্রুব-র্গ্যা-ম্ত্শো
* ৬) ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস
* ৭) ঙ্গাগ-দ্বাং-'ফ্রিন-লাস-ব্স্তান-'দ্জিন-'ম্খ্যেন-রাব
* ৮) ব্স্তান-'দ্জিন-ব্লো-ব্জাং-ছোস-'ফেল

 |
**ডল্লু কুনিথা** ভারতের কর্ণাটক রাজ্যের একটি ঐতিহ্যবাহী নৃত্য। এটি কর্ণাটকের **ঢোল নাচ** নামেও পরিচিত। কর্নাটকের এই জনপ্রিয় লোকনৃত্য **শ্রী বিরালিঙ্গেশ্বর** -এর উপাসনার সাথে যুক্ত, যাকে ভগবান শিবের একটি রূপ হিসাবে বিবেচনা করা হয়। এই নাচ মুলতঃ উত্তর কর্ণাটকের কুরুবা গৌড়া সম্প্রদায়ের আচার-অনুষ্ঠানের অংশবিশেষ।

উতপত্তি
-------

**ডল্লু কুনিথা** নামটি ঐতিহ্যবাহী যন্ত্র **ডল্লু** থেকে নেওয়া হয়েছে যা কর্ণাটকের সমস্ত বীরেশ্বর ভগবানের মন্দিরে বিদ্যমান। নৃত্যের মূল বিষয় প্রভু বীরেশ্বর ও **ডোল্লা-অসুর** -এর লোককথা যা 'হালুমাথা পুরাণ' বা কুরুবা পুরাণ নামেও পরিচিত তার উপর ভিত্তি করে রচিত হয়েছে। কিংবদন্তী অনুসারে রাক্ষস ডোল্লা-অসুর ভক্তিভরে শিবের পূজা করলে শিব তুষ্ট হয়ে তার সামনে উপস্থিত হন এবং তাকে মনোমত বর কামনা করতে বলেন; উত্তরে অসুর কামনা করে যেন তাকে অমরত্ব দান করা হয় অথবা তাকে এই বর দেওয়া হোক যেন তিনি শিবকে গ্রাস করতে সক্ষম হন। কিন্তু ভগবান শিব তাকে অমরত্বের আশীর্বাদ দিতে প্রত্যাখ্যান করেন। রেগে গিয়ে অসুর শিবকে গ্রাস করেন। কিন্তু তার উদরে স্থিত হয়ে শিব নিজের আকার বৃদ্ধি করতে থাকেন। অসুর, যন্ত্রণা সহ্য করতে না পেরে শিবকে বেরিয়ে আসার জন্য অনুরোধ করেন। শিব অসুরের শরীর চিরে তাকে হত্যা করে বেরিয়ে আসেন এবং সেই রাক্ষসের চামড়া দিয়ে ঢোল বা ঢোলক নামক বাদ্যযন্ত্র প্রস্তুত করেন এবং আশীর্বাদস্বরূপ তা নিজের ভক্তদের দান করেন। ডল্লু কুনিথা নৃত্যের মাধ্যমে এই কাহিনিকেই বর্ণনা করা হয়।

নৃত্য প্রদর্শন
--------------

ডল্লু কুনিথা নৃত্য প্রধানত ১০ থেকে ১২ জনের একটি দলে পরিবেশিত হয়। পুরুষ এবং মহিলা উভয়ই ডল্লু কুনিথা দলের অংশ হতে পারে। ঢোল বাদ্যযন্ত্র এই নাচের সবচেয়ে গুরুত্বপূর্ণ অঙ্গ। 

ডল্লু কুনিথার নৃত্য প্রদর্শনের জন্য় অনেক সহনশক্তি এবং ধৈর্যের প্রয়োজন হয় কারন কয়েক ঘন্টার জন্য ভারী ঢোলক বাদ্যযন্ত্র বাজিয়ে তার সাথে নৃত্য পরিবেশন করতে হয়। সাধারণত একটি বৃত্তাকার বা অর্ধবৃত্তাকার সমূহে সঞ্চালিত হয়ে নর্তকরা নৃত্য পরিবেশন করে ও ঢোলকধারীরা তালে তালে ঢোল পিটিয়ে গান গায়। উত্তর কর্ণাটকের কুরুবা গৌড়া সম্প্রদায় প্রাচীনকাল থেকে কিংবদন্তি অনুসরণ করে এই নৃত্যধারা বজায় রেখে চলেছে। উৎসবের মরসুমে কর্ণাটকে এট একটি অতি জনপ্রিয় বা অনুষ্ঠান হিসাবে বিবেচিত হয়েছে।

তথ্যসূত্র
---------

1. 1 2 3 4  "Dollu Kunitha Folk Dance, Karnataka"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  "Dollu Kunitha (Drum Dance)"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সুধাত প্রজীব পাস্কল** (সিংহলি: සුදත් පැස්කුවල්; জন্ম: ১৫ অক্টোবর, ১৯৬১) কলম্বো এলাকায় জন্মগ্রহণকারী ক্রিকেট প্রশাসক ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **সুধাত পাস্কল**।

খেলোয়াড়ী জীবন
---------------

১৯৭৯ সালে সংক্ষিপ্ত সময়ের জন্যে সুধাত পাস্কলের প্রথম-শ্রেণীর খেলোয়াড়ী জীবন চলমান ছিল। ১৯৮০ সালে সাংবার্ষিক রয়্যাল-থোমিয়ান প্রতিযোগিতায় রয়্যাল কলেজ কলম্বো দলকে নেতৃত্ব দেন ও অসাধারণ ক্রিকেটার হিসেবে বিবেচিত হয়েছিলেন।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন সুধাত পাস্কল। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই ইংল্যান্ডে অনুষ্ঠিত ১৯৭৯ ক্রিকেট বিশ্বকাপের দ্বিতীয় আসরে খেলেছিলেন। ঐ প্রতিযোগিতার পরপরই ব্রিটিশ আইলসে তিনি তার প্রথম-শ্রেণীর খেলাগুলোয় অংশ নিয়েছিলেন।

১৭ বছর ২৩৭ দিন বয়স নিয়ে শ্রীলঙ্কার সর্বকনিষ্ঠ ওডিআই ক্রিকেটারের মর্যাদা লাভ করছেন তিনি। ঐ সময়ে শ্রীলঙ্কা দল আইসিসি’র পূর্ণাঙ্গ সদস্য না থাকায় টেস্ট ক্রিকেটে অংশগ্রহণের মর্যাদাপ্রাপ্ত হননি।

অবসর
----

১৯৮১ সালে মার্কিন যুক্তরাষ্ট্রে অভিবাসিত হন। ফলে, কার্যত তার আন্তর্জাতিক ক্রিকেট জীবনের সমাপ্তি ঘটে। বেরিয়া কলেজে অধ্যয়ন করেন। এরপর, রাষ্ট্রবিজ্ঞান বিষয়ে স্নাতকোত্তর ডিগ্রী লাভ করেন। ১৯৯৭ থেকে ২০০৮ সালে শ্রীলঙ্কান ক্রিকেটে প্রশাসকের ভূমিকায় অবতীর্ণ হয়েছিলেন। বর্তমানে তিনি কানাডায় বসবাস করছেন।

তথ্যসূত্র
---------

1. ↑  Royal-Thomian record holder Sumithra Warnakulasuriya  আর্কাইভইজে আর্কাইভকৃত ২০১৩-০২-২১ তারিখে

আরও দেখুন
---------

* রঞ্জন মাদুগালে
* পিয়াল বিজেতুঙ্গে
* ১৯৭৯ আইসিসি ট্রফি
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে সুধাত পাস্কল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সুধাত পাস্কল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
শ্রীলঙ্কা দল – ১৯৭৯ ক্রিকেট বিশ্বকাপ |
| --- |
| 
* ১ তেনেকুন (অঃ)
* ২ জিআরএ ডি সিলভা
* ৩ ডিএস ডি সিলভা
* ৪ ডিএলএস ডি সিলভা
* ৫ ডায়াস
* ৬ গুণতিলেকে
* ৭ জয়াসিংহে (উইঃ)
* ৮ মাদুগালে
* ৯ মেন্ডিস
* ১০ ওপাথা
* ১১ পাস্কল
* ১২ ওয়ার্নাপুরা
* ১৩ ওয়েতিমুনি

 | শ্রীলঙ্কা |
**ডাঃ জহুরুল কামাল সরকারী কলেজ** পাবনা জেলার সুজানগর উপজেলার একটি সরকারী কলেজ।

ইতিহাস
------

ডাঃ জহুরুল কামাল কলেজটি ১৯৯৪ সালে প্রতিষ্ঠা করা হয়। কলেজটি অনেক প্রতিযোগিতার পর ২০১৮ সালের ৮ই আগস্ট জাতীয়করণ ভুক্ত হয়।

অবস্থান
-------

কলেজটি পাবনা-ঢাকা মহাসড়কের পাশেই অবস্থিত। ঢাকা থেকে পাবনা যেতে হাতের বামে এবং পাবনা থেকে ঢাকা যাবার সময় হাতের ডান পাশে পরে কলেজটি।
দুলাই কলেজ বাজার নেমে ২ মিনিট হাটলেই কলেজে যাওয়া যায়।

শিক্ষা ব্যবস্থা
---------------

কলেজটি ১৯৯৪ সাল থেকে ২০১২ সাল পর্যন্ত উচ্চ মাধ্যমিক ও ডিগ্রি কোর্স করিয়ে আসছিল। পরে ২০১৩ সাল থেকে ৬ টি বিষয়ে অনার্স চালু করা হয়।

কোর্সসমূহ
---------

মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে একাদশ ও দ্বাদশ শ্রেণিতে শিক্ষাদান করা হয়।
জাতীয় বিশ্ববিদ্যালয়ের অধীনে ডিগ্রি ও সম্মান / স্নাতক কোর্সে শিক্ষাদান করা হয়।
অনার্স/স্নাতক কোর্সসমূহঃ

1. বাংলা বিভাগ
2. অর্থনীতি বিভাগ
3. রাষ্ট্রবিজ্ঞান বিভাগ
4. ইতিহাস বিভাগ
5. হিসাববিজ্ঞান বিভাগ
6. ব্যবস্থাপনা বিভাগ

প্রত্যেক বিভাগেই ৬০ টি করে আসন রয়েছে।

ভবনসমূহ
-------

এই কলেজে মোট ৫টি ভবন রয়েছে। এদের মধ্যে ১টি চার তলা সমৃদ্ধ, ২টি তিন তলা, ১ টি এক তলা এবং ১টি বিশাল টিনশেড ভবন রয়েছে।

গ্রন্থাগার
----------

কলেজটিতে একটি সুবিশাল কক্ষে গ্রন্থাগার রয়েছে। সম্মান শ্রেণীর ৬টি বিভাগের জন্য আলাদা আলাদা বই দ্বারা সুসজ্জিত ৪টি আলমারি রয়েছে। রয়েছে এখানেই বসে পড়ার সুযোগ এবং লাইব্রেরী কার্ড এর মাধ্যমে বাইরে নিয়ে বই পড়ার সুযোগ।

তথ্যসূত্র
---------

1. ↑
2. ↑
**ঝাঁসি** (এই শব্দ সম্পর্কেpronunciation (সাহায্য·তথ্য)) উত্তর প্রদেশে অবস্থিত একটি ঐতিহাসিক শহর। উত্তর প্রদেশের সর্ব দক্ষিণে পাহুজ নদীর তীরে এর অবস্থান। ঝাঁসি জেলা এবং ঝাঁসি বিভাগের সদরদপ্তর। ঝাঁসিকে বুন্দলখন্ডের দড়জা বলা হয়। ঝাঁসি সমুদ্রপৃষ্ঠ থেকে ২৮৫ মিটার উঁচু। শহরটি রাজধানী নয়াদিল্লি থেকে ৪১৫ কিলোমিটার দূরে এবং গোয়ালিয়র থেকে ৯৯ কিলোমিটার দূরে অবস্থিত। শহরটির প্রাচীন নাম বালওয়ান্ট নগর।[] ১৮১৭ থেকে ১৮৫৪ সাল পর্যন্ত ঝাঁসি মারাঠা শাসকদের কর্তৃক শাসিত হয় এবং ১৮৭০ সালে ব্রিটিশ সাম্রাজ্যের অন্তর্ভুক্ত হয়। ঝাঁসির সিংহাসনের উপর দামোদর রাও এর দাবি নাকচ হলেও রানি লক্ষীবাঈ ১৮৫৭ থেকে ১৮৫৮ সালের জুন মাস পর্যন্ত ঝাঁসি শাসন করেন।

ব্যুৎপত্তি
----------

কিংবদন্তি অনুসারে আচ্চার রাজা তার বন্ধু যোধপুরের রাজার সাথে প্রাসাদের ছাদে অবস্থানরত অবস্থায় যোধপুরের রাজা কে জিজ্ঞেস করলেন যে তিনি তার নতুন নির্মিত কেল্লাটি এখান থেকে দেখতে পারছেন কিনা। উত্তরে তিনি বলেছিলেন তিনি খুব সামান্যই ঠাহর করতে পারছেন। আঞ্চলিক ভাষায় যার উচ্চারণ ‘ঝায়নসি’। পরবর্তীতে লোকমুখে এই শব্দটি বিকৃত হয়ে ঝাঁসি রূপ লাভ করে। ঝাঁসির দুর্গ মধ্য ভারতের একটি গুরুত্বপূর্ণ দুর্গ। দুর্গটি তৈরি করা হয়েছিল উঁচু পাথরের উপর যা থেকে সমগ্র শহর এবং তার আশেপাশের এলাকা নিয়ন্ত্রণ করা হতো।

ইতিহাস
------

১৮০৪ থেকে ১৮৫৩ সাল পর্যন্ত এই শহরটি মারাঠা সাম্রাজ্যের অধীনে একটি প্রাদেশিক রাজ্যের রাজধানী হিসেবে ভূমিকা পালন করে। এরপর এটি ব্রিটিশ ভারতের অন্তর্ভুক্ত হয়।

জনসংখ্যার উপাত্ত
----------------

২০১১ সালের আদমশুমারি অনুসারে ঝাঁসি মোট জনসংখ্যা ১,৯৯৮,৬০৩ জন। শহরে বসবাসকারী জনসংখ্যার সংখ্যা ৫৪৭,৬৩৮ জন। ঝাঁসির শিক্ষার হার ৮৩.০২% যা সমগ্র রাজ্যের শিক্ষার হারের ৬৭.৬৮% এর চেয়ে বেশি। জনসংখ্যার ৮৯০ জন নারীর বিপরীতে ১০০০ জন পুরুষ। জনবসতির দিকে থেকে ঝাঁসি ভারতে ২৩১ তম শহর।

ভ্রমণ
-----

উল্লেখযোগ্য ভ্রমণের স্থান গুলো হলো, ঝাঁসির দুর্গ, সরকারি যাদুঘর এবং রানী মহল, কারগুন্জি জৈন মন্দির।

তথ্যসূত্র
---------

1. 1 2 3  "Jhansi City Census 2011 data"। *www.census2011.co.in*। Census 2011 - Census of India। ২০১১।  একের অধিক `|শিরোনাম=` এবং `|title=` উল্লেখ করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
কেপলারের লেখা *স্ত্রেনা সেউ দে নিভে সেক্সাংগুলা* বইয়ের একটি ছবিতে তার অনুমিতিটির বর্ণনা দেখা যাচ্ছে
১৬১১ সালে জার্মান জ্যোতির্বিদ ও গণিতবিদ ইয়োহানেস কেপলার প্রস্তাব করেছিলেন যে, বদ্ধ সজ্জা (close packing) সম্ভাব্য সবচেয়ে নিবিড় গোলক সজ্জা (sphere packing), তার নাম অনুসারে এই গাণিতিক অনুমানটির নাম রাখা হয়েছে **কেপলার অনুমিতি** (ইংরেজি ভাষায়: Kepler conjecture)। উল্লেখ্য বদ্ধ সজ্জা ঘনকীয় (cubic) বা ষড়ভুজীয় (hexagonal) দুই ধরনেরই হতে পারে যাদের সর্বোচ্চ ঘনত্ব {\displaystyle \pi /(3{\sqrt {2}})} বা ৭৪% এর একটু বেশি।

১৯৯৮ সালে মার্কিন গণিতবিদ *টমাস ক্যালিস্টার হেইলস* কেপলার অনুমিতি প্রমাণ করতে পেরেছেন বলে দাবী করেন। তার প্রমাণটি বেশ দীর্ঘ ছিল, তিনি Fejes Tóth কর্তৃক ১৯৫৩ সালে প্রস্তাবিত একটি পদ্ধতি অনুসরণ করে কম্পিউটার সিম্যুলেশনের মাধ্যমে অনেক ধরনের বিন্যাস নিয়ে পরীক্ষা চালিয়ে দেখার চেষ্টা করেন সকল ক্ষেত্রে অনুমিতিটি সঠিক কিনা। তার সিম্যুলেশনের কারণে বর্তমানে কেপলার অনুমিতিকে ৯৯% সঠিক বলা যায় এবং এটিকে একটি তত্ত্ব হিসেবে প্রহণ করার সময় প্রায় এসে গেছে।

তথ্যসূত্র
---------

1. ↑  Kepler Conjecture, Wolfram Mathworld
2. ↑  Thomas Callister Hales, "A proof of the Kepler conjecture", Annals of Mathematics, Pages 1063-1185 from Volume 162 (2005), Issue 3
বোভাইন সেক্স ক্লাব
**সেক্স ক্লাব**, যা **সুইংগার ক্লাব** বা **লাইফস্টাইল ক্লাব** হিসাবেও পরিচিত, আনুষ্ঠানিক বা অনানুষ্ঠানিক গোষ্ঠী যা যৌন-সম্পর্কিত ক্রিয়াকলাপ সংগঠিত করে, বা এমন সংস্থা যেখানে পৃষ্ঠপোষকরা অন্যান্য পৃষ্ঠপোষকদের সাথে যৌন ক্রিয়ায় লিপ্ত হতে পারে। একটি সেক্স ক্লাব বা সুইংগার ক্লাব পতিতালয় থেকে আলাদা, যেখানে যৌন ক্লাবের পৃষ্ঠপোষকরা প্রবেশ ফি প্রদান করে এবং বার্ষিক সদস্যপদ ফি দিতে হয়, তাদের কেবল যৌনকর্মীদের সাথে নয়, অন্য পৃষ্ঠপোষকদের সাথেও যৌন মিলনের সুযোগ রয়েছে।

ঘরানা
-----

একই ধরনের ক্লাব হস্তমৈথুন ক্লাব যেখানে সদস্যরা এক লিঙ্গের বা মিশ্র, জনসম্মুখে বা ব্যক্তিগত কক্ষে একসাথে হস্তমৈথুন করে। সাধারণত এই জাতীয় ক্লাবগুলিতে যৌন মিলন নিষিদ্ধ।

এছাড়াও ব্যাক্তিগত সেক্স ক্লাবগুলির একটি খুব বড় এবং ক্রমবর্ধমান গ্রুপ রয়েছে যার সদস্যরা আইনী জটিলতা এড়াতে, নির্দিষ্ট কোন স্থানে কাজ করে না। এরা ব্যক্তিগত সমাবেশ করে কোন বাড়ি বা ভাড়া করা জায়গায় এবং তাদের সদস্যতা তৈরি করতে ইন্টারনেট ব্যবহার করে। সাধারণত একটি ছোট প্রবেশ ফি থাকে এবং বেশিরভাগই কেবল আমন্ত্রিত। যৌন দৃষ্টিভঙ্গি ছাড়াও, এই ছোট দলগুলি প্রায়শই নির্দিষ্ট মানদণ্ড স্তর থাকে, উদাহরণস্বরূপ, দাড়িওয়ালা ভারী পুরুষ বা যারা এইচআইভি পজিটিভ। আফ্রিকান আমেরিকান সমকামী পুরুষদের এই ধরনের প্রথম সেক্স ক্লাব ছিল ব্ল্যাক জ্যাক, ১৯৮৬ সালে অ্যালান বেল কর্তৃক শুরু হয়েছিল।

সংগঠন
-----

আরো দেখুন
---------

* প্রদর্শনী
* ফেটিশ ক্লাব
* গে বাথহাউস
* হেপেনিং বার
* বিডিএসএম ক্লাব সহ বিশ্ববিদ্যালয়গুলির তালিকা
* সেক্স শো
* সেক্স শপ
* স্ট্রিপ ক্লাব
* সুইংগিং

তথ্যসূত্র
---------

1. ↑  Jim Merrett (১৯৯২-০৪-১৫)। "A Safe Place for Pud Pounding"। The Advocate। সংগ্রহের তারিখ ২০০৮-০২-১০।

বহিঃসংযোগ
---------

* নাসকা আন্তর্জাতিক
**ডাঃ বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ** পশ্চিমবঙ্গের পশ্চিম মেদিনীপুর জেলার বলরামপুরে অবস্থিত একটি চিকিৎসা বিদ্যালয় ও গবেষণা প্রতিষ্ঠান। এটি ২০১৮ সালে কার্যক্রম শুরু করে। প্রতিষ্ঠানটি আইআইটি খড়গপুরের অন্তর্গত, কিন্তু মূল ক্যাম্পাসের বাইরে অবস্থিত। প্রতিষ্ঠানটি হৃদচিকিৎসা, নিউরোসার্জারি, অঙ্গ প্রতিস্থাপন, অনকোলজি, ট্রমা ও অন্যান্য বিভাগের বৈশিষ্ট্যযুক্ত একটি ৪০০-শয্যাবিশিষ্ট বহু-বিশেষায়িত হাসপাতাল দিয়ে শুরু হয়। 

বিভিন্ন গবেষণা, একাডেমিক ও চিকিৎসা অবকাঠামোগত পরিকল্পনা আইআইটি খড়গপুর এবং অল ইন্ডিয়া ইনস্টিটিউট অব মেডিকেল সায়েন্সেস, দিল্লি যৌথভাবে পরিচালনা করে।

আইআইটি খড়গপুরের তথ্য অনুসারে, প্রথম পর্বে ৪০০-শয্যাবিশিষ্ট সুপার-স্পেশালিটি হাসপাতাল ২০১৯ সালের শেষের দিকে যাত্রা শুরু করবে।

সহযোগিতা
--------

প্রতিষ্ঠানটি ইতিমধ্যে অল ইন্ডিয়া ইনস্টিটিউটস অব মেডিকেল সায়েন্সেস, টাটা মেডিকেল সেন্টার, দক্ষিণ পূর্ব রেলওয়ে হাসপাতাল এর সাথে সহযোগিতা করেছে। এটি ডিএসআইআর দ্বারা সমর্থিত একটি "কমন রিসার্চ অ্যান্ড টেকনোলজি ডেভলপমেন্ট হাব"ও প্রতিষ্ঠা করেছে, যাতে এমএসএমইগুলি দ্বারা স্বাস্থ্যসেবা প্রযুক্তি উদ্ভাবন এবং সমর্থনমূলক উৎপাদনের প্রচার করা সম্ভব হয়।

তথ্যসূত্র
---------

1. 1 2  "IIT hospital to start by end of 2018"। The Telegraph। ৫ জানু ২০১৮। সংগ্রহের তারিখ ২৫ আগস্ট ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "IIT hospital to start ops by year end"। Times of India। ৮ ফেব্রু ২০১৮। সংগ্রহের তারিখ ২৫ আগস্ট ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Medical college at ace tech school - IIT Kharagpur to realise dream with Rs 230cr grant from Centre"। The Telegraph। ১৫ জুন ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "বিশ্বমানের হাসপাতাল গড়ছে আইআইটি"। *Eisamay*। The Times Group। ১৯ আগস্ট ২০১৯। সংগ্রহের তারিখ ২০ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "IIT Kharagpur's Superspeciality Hospital to start MBBS programme with 50 students"। www.indiatoday.in। ২১ অক্টোবর ২০১৯। সংগ্রহের তারিখ ১৭ ফেব্রুয়ারি ২০২১।

বহিঃসংযোগ
---------

 উইকিমিডিয়া কমন্সে ডা. বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ সম্পর্কিত মিডিয়া দেখুন।
**ঝাং কনগুয়ান** (জন্ম ১৯৪৮) একজন তাইওয়ানি ধনকুবের এবং ব্যবসায়ী, *হুয়ালি ইন্ডাস্ট্রিয়ালের* প্রতিষ্ঠাতা। 

তিনি ১৯৪৮ সালে তাইওয়ানের গ্রামাঞ্চলে একটি কৃষক পরিবারে জন্মগ্রহণ করেন। জুনিয়র এগ্রিকালচারাল কলেজ থেকে স্নাতক হওয়ার পর, ঝাং একটি মহিলাদের জুতার কারখানায় কাজ শুরু করেন এবং পরে নিজের স্নিকার ব্যবসা খোলার সিদ্ধান্ত নেন। ১৯৮০-এর দশকে, তিনি প্রথম কারখানা স্থাপন করেন এবং অর্থের অভাবে তিনি একটি শূকরের খামারের জমি ভাড়া নেন। শীঘ্রই ব্যবসাটি ক্রমশ বৃদ্ধি পেতে শুরু করে এবং কঙ্গুয়ান তাইওয়ান, গুয়াংডং, ভিয়েতনামে অন্যান্য শাখা কারখানা খোলেন। ২০০৪ সালে তিনি হুয়ালি ইন্ডাস্ট্রিয়াল প্রতিষ্ঠা করেন যেটি ২০২২ পর্যন্ত চীন, ভিয়েতনাম এবং ডোমিনিকান প্রজাতন্ত্রে কারখানা স্থাপন করে এবং নাইকি, উগ, ভ্যান, পুমা এবং অন্যান্য মার্কার জন্য জুতা উত্পাদন করে।    

ঝাং কঙ্গুয়ান ২০২২ সালের ফোর্বস ধনকুবেরদের তালিকায় ১১.৭ বিলিয়ন ডলারের আনুমানিক সম্পদের সাথে ১৬৩তম অবস্থানে রয়েছে।

তথ্যসূত্র
---------

1. 1 2 3  "Zhang Congyuan"। Forbes। সংগ্রহের তারিখ ২০২২-০৫-০২।
2. ↑  Waiyee Yip (২০২২-০৪-০৭)। "Meet the richest person in Taiwan, who built an $11.7 billion fortune by making shoes for brands like Nike and Vans — and started it all on a pig farm"। Business Insider। সংগ্রহের তারিখ ২০২২-০৫-০২।
3. ↑  "Cong Yuan Zhang"। Tatler। সংগ্রহের তারিখ ২০২২-০৫-০২।
4. ↑  "A $13 Billion Sneaker Fortune Started on a Pig Farm in Taiwan"। Bloomberg। সংগ্রহের তারিখ ২০২২-০৫-০২।
ন্যাটোর পরিচালনাধীন একটি বহুজাতিক নৌবহর।
**নৌবহর** হচ্ছে অনেকগুলো যুদ্ধজাহাজের একেকটি সমষ্টি এবং কোন নৌবাহিনীর অন্তর্গত বৃহত্তম একক।
নৌবহর সাধারণত নির্দিষ্ট সাগর বা মহাসাগরের জন্য নির্ধারিত থাকে ও সেই নামেই ডাকা হয়, তবে যুক্তরাষ্ট্রের নৌবাহিনীতে সংখ্যা দ্বারা এগুলোকে চিহ্নিত করা হয়, যেমন ৭ম নৌবহর।
  

একটি নৌবহর সাধারণত একজন এডমিরালের নেতৃত্বে পরিচালিত হয়, তবে অনেক ক্ষেত্রেই ভাইস এডমিরাল বা এমন কি রিয়ার এডমিরালও এর দায়িত্বে থাকতে পারেন। অধিকাংশ নৌবহর কয়েকটি স্কোয়াড্রনের সমন্বয়ে গঠিত, যার প্রতিটি আবার বিভিন্ন ডিভিশনে বিভক্ত হতে পারে। স্কোয়াড্রনগুলো সাধারণত সমজাতীয় যুদ্ধজাহাজের সমষ্টি, যেমন ক্রজার, ডেস্ট্রয়ার ইত্যাদি।
যেহেতু ছোট ছোট নৌবাহিনীতে একটিই নৌবহর থাকে, *নৌবহর* শব্দটি মাঝে মাঝে নৌবাহিনীর সমার্থক হিসেবেও ব্যবহৃত হয়।
নৌ ইতিহাসে বহুজাতিক নৌবহরও বিরল নয়। যেমন, ১৫৭১ সালের লেপান্টো যুদ্ধে কয়েকটি দেশ মিলে *হোলি লীগ* নামক নৌবাহিনী গঠন করেছিল। আধুনিক যুগে ন্যাটো বিভিন্ন অপারেশনে, যেমন অপারেশন এক্টিভ এন্ডিভার, বহুজাতিক নৌবহর গঠন করেছে।

আধুনিক নৌবহর
------------

আধুনিক নৌবহরসমুহ ভাসমান জাহাজ, সাবমেরিন, সাহায্যকারী জাহাজ এবং জাহাজভিত্তিক উড়োজাহাজের সাহায্যে কার্যক্রম পরিচালনা করে থাকে।

তথ্যসূত্র
---------

1. ↑  "Definition of FLEET"। *www.merriam-webster.com* (ইংরেজি ভাষায়)। সংগ্রহের তারিখ ২০১৯-১২-১৭।
**সেকিরো: শ্যাডোওস ডাই টুয়াইস** হচ্ছে একটি অ্যাকশন-অ্যাডভেনচার ভিডিও গেম। ফ্রমসফটওয়্যার এটিকে তৈরি করেন এবং অ্যাক্টিভিশন এটিকে প্রকাশিত করেন। এই গেমটিকে মার্চ ২২, ২০১৯ তারিখে সারাবিশ্বে প্রকাশিত করা হয় মাইক্রোসফট উইন্ডজ, প্লেস্টেশন ৪ ও এক্সবক্স ওয়ানের জন্য। এই গেমটি সেংগোকু যুগের এক শিনোবিকে অনুসরন করে, যার নাম সেকিরোও। সে একটি সামুরাই এর উপর প্রতিশোধ নেবার চেষ্টা করে; কারণ সেই সামুরাই তাকে আক্রমণ করেছিল এবং তার লর্ডকে অপহরণ করে।

গেমপ্লে
-------

সেকিরো: শ্যাডোওস ডাই টুয়াইস হচ্ছে একটি অ্যাকশন-অ্যাডভেনচার গেম যেটিকে থার্ড-পার্সনের আঙ্গিকে খেলা হয়। ফ্রমসফটওয়্যারের "সোওলস" সিরিজের তুলনায় এই গেমে রোল-প্লেয়িং বিষয়বস্তু কম, ক্যারেক্টার ক্রিয়েশন নেই, নিজের স্ট্যাটস লেভেল আপ করার সিস্টেম নেই এবং কোনো মাল্টিপ্লেয়ার সিস্টেম নেই।

তবে, এই গেমে আছে নিজের সরন্জামের উন্নয়ন করবার উপায়, একটি "Skill Tree" এবং স্বল্পমাত্রায় নিজের ক্ষমতা পরিবর্তন করার উপায়। সেকিরোতে শত্রুদের ঘায়েল করার জায়গায় একটি কাটানা ব্যবহার করা হয় শত্রুদের ব্যালেন্স নষ্ট করার জন্য, যেটি পরে তাদেরকে এক আঘাতে মেরে ফেলবার সুযোগ তৈরি করে দেয়।

তাছাড়াও, এই গেমে গুপ্তভাবে চলবার ক্ষমতা আছে, যার ফলে প্লেয়াররা সাথে সাথে তাদের শত্রুদেরকে ঘায়েল করতে পারবে যদি তাদের কাছে যেতে পারে, নিঃশব্দে। পরিশেষে, সেকিরো বিভিন্ন সরন্জাম ব্যবহার করতে পারবে -- যেমন একটি Grappling Hook অথবা টর্চ।

যদি কোনো কারণে সেকিরো মারা পড়ে, প্লেয়াররা চাইলে তাকে ওই জায়গায় রিভাইভ করতে পারবে।

তথ্যসূত্র
---------
**দিল্লি বিভাগ** ছিল ব্রিটিশ ভারতের একটি প্রশাসনিক অঞ্চল। এটি কার্নাল, গুরগাঁও, দিল্লি, রোহতক, হিসার, সিরসা জেলা, পানিপথ নিয়ে গঠিত ছিল।

ইতিহাস
------

ব্রিটিশ পাঞ্জাবের একটি মানচিত্র ১৯০৯
১৮৩২ সাল অবধি, দিল্লি বিভাগ রেসিডেন্সির দ্বারা নিয়ন্ত্রিত ছিল। সেই বছরের পঞ্চম রেগুলেশন অনুসারে রেসিডেন্ট বিলুপ্ত করে এবং দিল্লি অঞ্চলটি এলাহাবাদে সদর বোর্ড ও বিচার আদালতের এখতিয়ারে সংযুক্ত করে। এর মধ্যে দিল্লির ভূখণ্ডের কমিশনার এবং সাধারণভাবে প্রশাসনের অধীনে তাঁর নিয়ন্ত্রণে কাজ করা সমস্ত কর্মকর্তা অন্তর্ভুক্ত ছিল।

১৮৫৭ সালের সিপাহী বিদ্রোহের পর উত্তর-পশ্চিম প্রদেশের দিল্লি বিভাগ পাঞ্জাবে স্থানান্তরিত হয় এবং এটি অঞ্চলটি নিয়ে দিল্লি ও হিশার বিভাগ গঠন করা হয়। এটি ছয়টি জেলা তথা দিল্লি, গুড়গাঁও, পানিপথ, রোহতক, হিসার এবং সিরসা জেলা নিয়ে গঠিত ছিল।

আরো দেখুন
---------

* ভারতে কোম্পানির শাসন
* ব্রিটিশ রাজ
* আগ্রা ও অওধের যুক্ত প্রদেশ

মন্তব্য
-------

1. ↑  Douie, James McCrone (১৮৯৯)। *Panjab Settlement Manual*। Civil and Military Gazette Press। ১০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১০।
৬৫০০ কন্টেইনার ধারণক্ষমতা সম্পন্ন *নাইক আফ্রোদেইটি*
ফরাসি শিপিং লাইন সিএমএ সিজিএম অন্তর্গত একটি কন্টেইনার জাহাজ।
 ভারতে নবী মুম্বাইয়ের জওহরলাল নেহেরু বন্দরে একটি কন্টেইনার জাহাজ থেকে হারবার ক্রেনের সাহায্যে মালামাল আনলোড করা হচ্ছে। 
**সামুদ্রিক পরিবহন,** **নদীজ পরিবহন,** বা আরো সাধারণভাবে **জলবাহিত পরিবহন** হল জলপথে মানুষ (যাত্রী) অথবা পণ্য (মালামাল) পরিবহণ। সমুদ্রপথে মাল পরিবহনের ঘটনা ব্যাপকভাবে ইতিহাসে লিপিবদ্ধ রয়েছে। বিমানপথের আবির্ভাবের ফলে যাত্রীদের মাঝে সমুদ্র ভ্রমণের গুরুত্ব হ্রাস পেয়েছে, তবে সংক্ষিপ্ত যাত্রা এবং প্রমোদ তরীর ক্ষেত্রে এটি এখনও বেশ জনপ্রিয়।মুদ্রাবিনিময় হারের অস্থিরতা এবং পরিবহন সংস্থাগুলো পরিবহন চার্জের পাশাপাশি মুদ্রা সমন্বয় ফ্যাক্টর (CAF) নামে আরেকটি চার্জ ধার্য করার সত্ত্বেও একটি ফি থাকা সত্ত্বেও জলপথে পরিবহন আকাশপথে পরিবহনের চেয়ে সাশ্রয়ী, ।

নৌকা, জাহাজ, পালতোলা নৌকা বা বজরা প্রভৃতির সাহায্যে মহাসাগর, হ্রদের, খাল বা নদী বরাবর কোনও দূরত্বে জলপথে পরিবহন করা সম্ভব। বাণিজ্য, বিনোদন, বা সামরিক সহ বিভিন্ন উদ্দেশ্যে জলপথে পরিবহন হতে পারে। আজকাল বড় মাত্রার অভ্যন্তরীণ নৌপরিবহন কমে এলেও, বিশ্বের প্রধান নৌপথ এবং খালগুলো এখনও খুবই গুরুত্বপূর্ণ এবং বিশ্ব অর্থনীতির অবিচ্ছেদ্য অঙ্গ। কার্যত যে কোন বস্তুই জলপথে পরিবাহিত করা সম্ভব; তবে যে সব বস্তুর পরিবহনে সময় ভূমিকা রাখে (যেমন, পচনশীল বস্তু) তাদের ক্ষেত্রে নৌপরিবহন করা উচিত নয়। তবে, ভোগ্যপণ্যের আন্তঃমহাসাগরীয় পরিবহনের মত নিয়মিত পরিবহন এবং বিশেষত ভারী বোঝা বা বাল্ক কার্গো যেমন কয়লা, কোক, খনিজ পদার্থ, বা শস্য পরিবহনের ক্ষেত্রে নৌপরিবহন অত্যন্ত মূল্য সাশ্রয়ী। তর্কসাপেক্ষ, শিল্প বিপ্লবের জায়গা শ্রেষ্ঠ খাল দ্বারা যেখানে সস্তায় নৌপরিবহন নেন নেভিগেশানগুলিতে, অথবা শিপিং প্রাকৃতিক জলপথ সমর্থিত সাশ্রয়ী উপর জলযান সব ধরনের দ্বারা বাল্ক পরিবহন ।

বিবরণ
-----

### সাধারণ পরিবহন সময়কাল

ইতিহাস
------

পেশাদার নাবিক
-------------

 শিপিং রুটের এই মাবিবিশ্বের মহাসাগরীয় বাণিজ্যের আপেক্ষিক ঘনত্বের চিত্র

তথ্যসূত্র
---------

1. ↑  Stopford, Martin (১৯৯৭-০১-০১)। *Maritime Economics*। Psychology Press। পৃষ্ঠা 10। আইএসবিএন 9780415153102।
\relative c' {
        \clef treble \time 7/4 \hide Staff.TimeSignature
        c4 d e f g a b c2
    }
Audio playback is not supported in your browser. You can download the audio file.সি-কে ভিত্তি করে প্রকৃত স্বরগ্রাম
পশ্চিমা সঙ্গীততত্ত্বে **প্রকৃত স্বরগ্রাম** বা **প্রকৃত স্বরসপ্তক** এমন যেকোনও সপ্তস্বরী স্বরগ্রামকে (heptatonic scale) বোঝায়, যেগুলিতে প্রতিটি অষ্টকে পাঁচটি পূর্ণধাপ (whole step) বা পূর্ণস্বর (whole tones) ও দুইটি অর্ধধাপ (half step) বা অর্ধস্বর (semitone) থাকে, যেখানে অর্ধধাপ দুইটি স্বরগ্রামে তাদের অবস্থান অনুযায়ী একে অপরের থেকে হয় দুইটি বা তিনটি পূর্ণ ধাপ দ্বারা পৃথক থাকে। এই বিন্যাসটির ফলে এটি নিশ্চিত হয় যে এক অষ্টকের চেয়ে বেশি বিস্তৃত একটি প্রকৃত স্বরগ্রামে সব অর্ধধাপগুলি একে অপরের থেকে সর্বোচ্চ পরিমাণে পৃথক থাকে (অর্থাৎ একে অপরের থেকে ন্যূনতম দুইটি পূর্ণ ধাপ দ্বারা পৃথক থাকে)। প্রকৃত স্বরগ্রামকে **শুদ্ধ স্বরগ্রাম** বা **শুদ্ধ স্বরসপ্তক**-ও বলা হতে পারে।

ইংরেজিতে প্রকৃত স্বরগ্রামকে "ডায়াটনিক স্কেল" (Diatonic scale) বলা হয়। "ডায়াটনিক" কথাটি প্রাচীন গ্রিক সঙ্গীতের তিনটি প্রধান প্রকারের একটি প্রকারভেদ থেকে এসেছে, যার নাম ছিল ডায়াটনিক প্রকারভেদ (diatonic genus)। সঙ্গীতের সেট তত্ত্বের আলোচনায় অ্যালেন ফর্টে প্রকৃত স্বরগ্রামগুলিকে ৭-৩৫ সেট রূপ হিসেবে শ্রেণীবদ্ধ করেছেন।

যেকোনও প্রকৃত স্বরগ্রামের সাতটি স্বর বা তীক্ষ্মতাকে ছয়টি নিখুঁত পঞ্চমীর একটি শৃঙ্খল ব্যবহার করে পাওয়া সম্ভব। যেমন প্রধান সি স্বরগ্রামের সাতটি স্বাভাবিক স্বরশ্রেণী "এফ" স্বর থেকে শুরু করে নিখুঁত পঞ্চমী ব্যবধি ব্যবহার করে পাওয়া সম্ভব:F–C–G–D–A–E–B

যেকোনও সাতটি স্বাভাবিক স্বরের পরম্পরা (যেমন C–D–E–F–G–A–B) বা এগুলির যেকোনও ধরনের স্থানবিন্যাস (transposition) একটি প্রকৃত স্বরগ্রাম হিসেবে গণ্য হয়। আধুনিক সাঙ্গীতিক চাবিসজ্জাগুলিকে এমনভাবে নকশা করা হয় যাতে সাদা চাবিগুলি একটি প্রকৃত স্বরগ্রাম গঠন করে, যদিও এই প্রকৃত স্বরগ্রামের স্থানবিন্যাসের ক্ষেত্রে এক বা একাধিক কালো চাবির প্রয়োজন হতে পারে। একটি প্রকৃত স্বরগ্রামকে একটি পূর্ণস্বর দ্বারা পৃথকীকৃত দুইটি চতুঃস্বর (Tetrachord) হিসেবেও বর্ণনা করা যেতে পারে।

যদিও বিকল্প কিছু সপ্তস্বরী স্বরগ্রাম আছে (যেমন সঙ্গতিবিশিষ্ট অপ্রধান স্বরগ্রাম বা সুরেলা অপ্রধান স্বরগ্রাম) যেগুলিকে কদাচিৎ প্রকৃত স্বরগ্রাম হিসেবে ডাকা হতে পারে, কিন্তু সেগুলিতে অর্ধস্বরগুলির উপরে বর্ণিত সর্বোচ্চ পৃথকীকরণের শর্তটি পূর্ণ হয় না।

তথ্যসূত্র
---------
**ড. তারকমোহন দাস** (১ মার্চ ১৯২৪ ― ২৪ মার্চ ২০১৭) ছিলেন আন্তর্জাতিক খ্যাতিসম্পন্ন বাঙালি বিজ্ঞানী ও বিজ্ঞান লেখক। বাংলায় পরিবেশবিজ্ঞান চর্চার অন্যতম পুরোধা ব্যক্তিত্ব ছিলেন তিনি।

জন্ম ও প্রারম্ভিক জীবন
----------------------

তারকমোহন দাসের জন্ম ১৯২৪ খ্রিস্টাব্দের ১ মার্চ বৃটিশ ভারতের কলকাতার খিদিরপুরে এক সাঙ্গীতিক পরিমণ্ডলে। পিতা ক্ষেত্রমোহন দাস ছিলেন সঙ্গীত সাধক এবং মাতা লাবণ্যমঞ্জরী দেবী। ছোটবেলা থেকেই তারকমোহন সেতার, অর্গান, পিয়ানো বাজানোয় পারদর্শী ছিলেন। তারকমোহনের বিদ্যালয়ের পাঠ খিদিরপুর আকাডেমিতে। এখান থেকে ম্যাট্রিক পাশের পর ভর্তি হন  প্রেসিডেন্সি কলেজে। কলকাতা বিশ্ববিদ্যালয় থেকে এম এসসি পাশের পর তারকমোহন লন্ডন বিশ্ববিদ্যালয়ের উদ্ভিদ বিজ্ঞানে পিএইচ ডি ডিগ্রি লাভ করেন।

কর্মজীবন
--------

 কলকাতা বিশ্ববিদ্যালয়ে কৃষি বিভাগের অধ্যাপনায় শুরু করেন কর্মজীবন। পরে বিভাগের ডিন এবং পরিবেশ বিজ্ঞানের কো-অর্ডিনেটর হয়েছিলেন। আমেরিকা যুক্তরাষ্ট্রের পারডু এবং উইসকনসিন বিশ্ববিদ্যালয়ের পোস্ট-ডক্টরেট রিসার্চ ফেলো ছিলেন তিনি। 

পরিবেশ সম্পর্কে সচেতনতা বৃদ্ধি করতে তিনি প্রতিষ্ঠা করেন *প্রফেসর টি এম দাস ফাউন্ডেশন*। এর সহায়তায় তিনি প্রথম ভিসিডি, ডিভিডির মাধ্যমে পরিবেশ সম্পর্কে শিক্ষামূলক সম্প্রচারের ব্যবস্থা করেন। তিনি প্রথম ভিসিডি সম্বলিত বাংলা গল্পের বই *প্রবাল দ্বীপ* রচনা করেন। 'ইন্ডিয়ান অ্যাসোসিয়েশন ফর কলার ট্রান্সপারেনসি' এবং 'এনভায়রনমেন্টাল, সোসিও ইকোনমিক অ্যান্ড ড্যাটা ম্যানেজমেন্ট স্টাডি সেন্টার'-এর প্রতিষ্ঠাতা ছিলেন তিনি। ১৯৮০ খ্রিস্টাব্দে  জাতীয় বিজ্ঞান কংগ্রেসের অধিবেশনে কৃষি বিজ্ঞান বিভাগের সভাপতি ছিলেন তিনি। কংগ্রেসের অভিভাষণে তিনি পরিবেশ সম্পদের সামাজিক মূল্যায়নের প্রসঙ্গ অবতারণা করে নতুন তথ্য পরিবেশন করেন। যার ফলে হিসাবশাস্ত্রের নতুন শাখা- Social Accounting and Corporate Social Reporting - এ গুরুত্বপূর্ণ স্থান নিয়েছে।

অধ্যাপনার ড.দাস পাশাপাশি রচনা করেছেন উদ্ভিদ ও পরিবেশ বিজ্ঞানের উপর নানান গ্রন্থ। সেগুলি পাঠক সমাজে স্বতঃস্ফূর্ত সমাদর লাভ করে। তাছাড়া চল্লিশ বছরের বেশি সময় ধরে সম্পাদনা করেছেন *ইন্ডিয়ান বায়োলজিস্ট* নামক এক পত্রিকা। তার রচিত উল্লেখযোগ্য গ্রন্থগুলি হল -

* *আমার ঘরের আশেপাশে*
* *পৃথিবী কী শুধু মানুষের জন্য*
* *মানুষ একটি বিপন্ন প্রজাতি*
* *পরিবেশ প্রসঙ্গ* এবং
* *বিজ্ঞানের সর্বব্যাপী পটভূমিতে জীবন ও পরিবেশ*

অধ্যাপক তারকমোহন দাসের প্রথম তিনটি বই বাংলায় পরিবেশ বিজ্ঞান সাহিত্যের ট্রিলজি হিসাবে পরিচিত।

পুরস্কার ও সম্মাননা
-------------------

১৯৮০ খ্রিস্টাব্দে *পৃথিবী কী শুধু মানুষের জন্য* গ্রন্থটির জন্য তিনি পশ্চিমবঙ্গ সরকারের রবীন্দ্র পুরস্কার লাভ করেন। পরিবেশ বিজ্ঞান সাহিত্যের ট্রিলজির অপর গ্রন্থ- *আমার ঘরের আশেপাশে* জন্য দিল্লি বিশ্ববিদ্যালয়ের *নরসিংহ দাস পুরস্কার* এবং *মানুষ একটি বিপন্ন প্রজাতি* গ্রন্থটির জন্য *কিশোর জ্ঞান-বিজ্ঞান পুরস্কার* পান তিনি।

জীবনাবসান
---------

ড. তারকমোহন দাস ২০১৭ খ্রিস্টাব্দের ২৪ মার্চ ৯৩ বৎসর বয়সে কলকাতায় প্রয়াত হন।

তথ্যসূত্র
---------

1. 1 2  "পরিবেশবিজ্ঞানী - কলকাতার কড়চা"। সংগ্রহের তারিখ ২০২২-০৪-১১।
2. 1 2  তারকমোহন দাস (২০১৯)। *বিজ্ঞানের সর্বব্যাপী পটভূমিতে জীবন ও পরিবেশ*। দে’জ পাবলিশার্স, কলকাতা। আইএসবিএন 978-81-295-0966-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**নাঈমা বি রবার্ট** (জন্ম **থান্ডো নমহলে ম্যাকলারেন**; ১৯ সেপ্টেম্বর ১৯৭৭) বহুসংস্কৃতি সাহিত্যের একজন লেখক এবং ইউকে ভিত্তিক মুসলিম মহিলাদের সিস্টার মিগাজিনের প্রতিষ্ঠাতা সম্পাদক। জন্ম লিডসে স্কটিশ বাবা এবং জুলু মায়ের ঘরে। , রবার্ট জিম্বাবুয়েতে বেড়ে ওঠেন এবং ইংল্যান্ডে বিশ্ববিদ্যালয়ে পড়াশোনা করেছেন। তিনি ১৯৯৮ সালে ইসলাম ধর্ম গ্রহণ করেন । বর্তমানে রবার্ট তার তিনটি ছেলে এবং দুই কন্যার সাথে লন্ডন এবং কায়রোর মধ্যে সময় ভাগ করে কাটাচ্ছেন। তার স্বামী হেনরি আমানকোয়া ২০১৫ সালের এপ্রিল মাসে মারা যান।

প্রথম জীবন
----------

নাইমার পরিবার তিনি বা দুই বছর বয়স তার তখন ইংল্যান্ড থেকে ইথিওপিয়ায় চলে আসেন এবং চার বছর পরে জিম্বাবুয়েতে চলে যান সেখানে নাইমা তার প্রাথমিক শিক্ষা লাভ করেন। নাইমা তার ছোট ভাই এবং বোনকে নিয়ে রাজধানী হারারের শহরতলিতে একটি সাধারণ মধ্যবিত্ত পরিবারে শৈশব কাটান।নাইমার বাবা রবার্ট ম্যাকলারেন ছিলেন জিম্বাবুয়ে বিশ্ববিদ্যালয়ের সিনিয়র প্রভাষক এবং তার মা থেম্বি ম্যাকলারেন ছিলেন একজন উদ্যোক্তা । জিম্বাবুয়ের হাই স্কুলে স্নাতক শেষ করার পরে নাইমা ইংল্যান্ডে ফিরে এসে লন্ডন বিশ্ববিদ্যালয় থেকে উচ্চ ডিগ্রি অর্জন করেন।

তথ্যসূত্র
---------





1. ↑  Robert 2005, পৃ. 3।
**পেল ওয়ান্ডারার**(বৈজ্ঞানিক নাম: *Pareronia avatar(Moore)*) এক প্রজাতির মাঝারি আকারের প্রজাপতি, যাদের মুল শরীর আর ডানা সাদা এবং আকাশী নীল বর্ন যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

আকার
----

পেল ওয়ান্ডারার এর প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়।

বিস্তার
-------

এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।

তথ্যসূত্র
---------

1. 1 2 3  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 186। আইএসবিএন 9789384678012।
2. ↑  "*Pareronia avatar (Moore, [1858]) – Pale Wanderer*"। *Butterflies of India*। সংগ্রহের তারিখ ২৪ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **প্যারোনিয়া অবতার** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Pareronia avatar***
**নাইটিনল** হলো এমন এক ধরনের ধাতু যাকে বিকৃতির পর পুর্বের আকৃতিতে খুব সহজেই ফিরিয়ে আনা যায়। অর্থাৎ নাইটিনল দিয়ে কিছু তৈরী করার পর যদি কোনো কারণে এর আকৃতি বিনষ্ট হয়, তো খুব সহজেই এটি পুর্বের অবস্থায় পাওয়া যায়। যেমন ধরা যাক- একটি সোজা নাইটিনল তারকে প্যাচিয়ে বাঁকা করা হল সাথে গিটও দিয়ে দেওয়া হলো। 

এবার এই বাঁকা তারটাকে গরম পানিতে ছেড়ে দিলেই ঘটবে সবথেকে মজার ঘটনা। বাঁকা তারটা খুব দ্রুত সেকেন্ডের মধ্যে পূর্বের অবস্থায় চলে আসবে, সোজা হয়ে যাবে, গিটও খুলে যাবে। 

শুধু সোজা নাইটিনল তার না, নাইটিনলের সেফটিপিন, বৃত্তাকার নাইটিনলও এমন হবে।(ইউ

আর নাইটিনলের এই বিশেষ ধর্মের জন্য একে বলা হয় ম্যাজিক মেটাল।

এবার আসি নাইটিনলের পরিচিতিতে।

নাইটিনল
নিকেল টাইটিনিয়াম যা নাইটিনল নামে পরিচিত। নাইটিনল হলো সংকর ধাতু যা নিকেল ও টাইটিনিয়ামের সমান আণবিক অনুপাতে তৈরী।

নাইটিনল সংকর ধাতুটি দুটি খুবই অনন্য ও খুবই কাছাকাছি সম্পর্কযুক্ত ধর্ম প্রদর্শন করে।

১) আকৃতি ধরে রাখার অনন্য ক্ষমতা যাকে  Shape Memory বলে।

২)বিশেষ ধরনের স্থিতিস্থাপকতা ( superelasticity বা pseudoelasticity)

Shape memory হচ্ছে বিশেষ ধরনের বৈশিষ্ট যা নাইটিনলকে একটি নির্দিষ্ট তাপমাত্রার পরিসরে তার আকৃতি ধরে রাখতে সাহায্য করে।  নাইটিনল দিয়ে কোনো কিছু তৈরীর সময় নির্দিষ্ট আকৃতি দেওয়ার ক্ষত্রে তাপমাত্রা খুব বড় প্রভাবক। তৈরির সময়ের এই তাপমাত্রাকে রুপান্তরক তাপমাত্রা বলে।

নাইটিনলের বিশেষ ধরনের স্থিতিস্থাপকতা একটি ক্ষুদ্র তাপমাত্রার পরিসরে হয়ে থাকে যা এর রুপান্তর তাপমাত্রার বেশি। এই কারণেই বাঁকা তার টি এই রুপান্তর তাপমাত্রার বেশি তাপমাত্রার গরম পানিতে দেওয়ার ফলে সোজা হয়।

তথ্যসূত্র:

১)
**রাশিদা হামিদ** ওরফে **রাশিদা খানম** বাংলাদেশের একজন বিশিষ্ট ব্যক্তিত্ব, বাংলাদেশের ৮ম ফার্স্ট লেডি এবং সাবেক রাষ্ট্রপতি মোহাম্মদ আব্দুল হামিদের স্ত্রী।

প্রাথমিক জীবন
-------------

রাশিদা খানম কিশোরগঞ্জ জেলার করিমগঞ্জ উপজেলার জাফরাবাদ গ্রামে জন্মগ্রহণ করেন। মৃত আব্দুল হালিম খানের চার ছেলে আর দুই মেয়ের মধ্যে তিনি সবার বড়। জাফরাবাদ গ্রামের মাছিমপুর সরকারি প্রাথমিক বিদ্যালয় থেকে প্রাথমিক পড়াশোনা সম্পন্ন করেন। ১৯৬৩ সালে এসভি সরকারি বালিকা উচ্চ বিদ্যালয় থেকে মাধ্যমিক পাস করেন। রাশিদা কিশোরগঞ্জের গুরুদয়াল সরকারি কলেজে ভর্তি হন এবং ছাত্র সংসদের তৎকালীন জিএস আব্দুল হামিদ এর সাথে পরিচিত হন। ৪ অক্টোবর ১৯৬৪ সালে তিনি আব্দুল হামিদ এর সাথে বিবাহ বন্ধনে আবদ্ধ হন। গুরুদয়াল সরকারি কলেজ থেকে ১৯৭২ সালে স্নাতক পাস করেন।

রাশিদা’র স্বামী আবদুল হামিদ হলেন বাংলাদেশের সাবেক স্পিকার ও বর্তমান রাষ্ট্রপতি। তাদের বড় সন্তান রেজওয়ান আহাম্মদ তৌফিক বাংলাদেশ আওয়ামী লীগের সংসদ সদস্য। এছাড়াও তাদের এক ছোট ছেলে রাসেল আহমেদ তুহিন এবং অপর ছোট ছেলে রিয়াদ আহমেদ তুষার এবং এক মেয়ে স্বর্না হামিদ আছে।

কর্মজীবন
--------

তিনি ঢাকা শহরের একটি কিন্ডারগার্টেনে প্রধান শিক্ষক হিসেবে দায়িত্ব পালন করেন। এপ্রিল ২০১৩ সালে জাতীয় সংসদ হতে নিযুক্ত বাংলাদেশের রাষ্ট্রপতি আব্দুল হামিদের অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন।

তথ্যসূত্র
---------

1. 1 2 3  নূর মোহাম্মদ (৮ মার্চ ২০১৮)। "যার প্রেরণায় রাষ্ট্রপতি আবদুল হামিদের পথচলা"। *jagonews24.com*। সংগ্রহের তারিখ মে ৯, ২০২০।
2. ↑  "আবদুল হামিদ প্রথম রাষ্ট্রপতি, যিনি টানা দ্বিতীয় মেয়াদে দায়িত্ব পালন শুরু করলেন"। *prothomalo.com*। ২৪ এপ্রিল ২০১৮। সংগ্রহের তারিখ মে ৯, ২০২০।
3. ↑  সাইফুল হক মোল্লা দুলু (৪ অক্টোবর ২০১৯)। "একসঙ্গে ৫৫ বছরের পথচলা"। *samakal.com*। সংগ্রহের তারিখ মে ১৩, ২০২০।
4. ↑  বঙ্গবীর কাদের সিদ্দিকী বীরউত্তম (১৪ নভেম্বর ২০১৭)। "একটি বিয়েতে রাষ্ট্রপতির স্ত্রী রাশিদা হামিদ"। *বাংলাদেশ প্রতিদিন*। সংগ্রহের তারিখ মে ১৩, ২০২০।
5. ↑  "রাষ্ট্রপতির কার্যালয়"। *www.bangabhaban.gov.bd* (ইংরেজি ভাষায়)। সংগ্রহের তারিখ ২০২৩-০২-১৩।
**প্রকরণসর্বস্বতা** বা **ফর্মালিজম** (তামিল: வடிவவியத் திறனாய்வு, মালয়ালম: രൂപഭദ്രതാവാദം, কাতালান: *Formalisme*, বুলগেরীয়: Формализъм ) হলো সাহিত্য সমালোচনা ও সাহিত্য তত্ত্বের শিক্ষা যেখানে মূলত কোন নির্দিষ্ট লেখার গঠনগত দিকই বিবেচনা করা হয়। কোন ধরনের বাহ্যিক প্রভাব ব্যতীত শুধুমাত্র লেখার উপর গুরুত্ব দেয়া হয় এ ধরনের অধ্যয়নে। প্রকরণসর্বস্বতা বা ফর্মালিজম মাঝেমধ্যে ব্যাখ্যা বিশ্লেষণের মত বিষয়গুলোকে এড়িয়ে যায়। বরঞ্চ তাদের দৃষ্টি থাকে মোড, জনরা, ডিসকোর্স ও ফর্মের উপর।

সাহিত্য তত্ত্বে
---------------

সাহিত্য তত্ত্বে ফর্মালিজম হলো এমন একধরনের সমালোচনামূলক পদ্ধতি যেটা কোন লেখার অন্তর্নিবিষ্ট বৈশিষ্ট্যকে বিশ্লেষণ, ব্যাখ্যা, বা মূল্যায়ন করে।

প্রাগ চক্র ও গঠনতন্ত্র
----------------------

জ্যাকবসনের তৈরি করা মস্কো লিঙ্গুয়েস্টিক চক্র ভাষাবিজ্ঞানের সাম্প্রতিক উন্নয়নে আইক্যানবাউমের গ্রুপের চেয়ে বেশি সচেতন ছিলো। জ্যাকবসন ১৯২০ সালে মস্কো ছেড়ে প্রাগে চলে যান এবং ১৯২৬ সালে প্রাগ লিঙ্গুয়েস্টিক সার্কেল গড়ে তুলেন। এ চক্রটি আগেরটার মতই একইরকম বিষয়ে আগ্রহী ছিলো।

তথ্যসূত্র
---------

আরও দেখুন
---------

* আই এ রিচার্ডস
* নব্য সমালোচনা

আরও পড়ুন
---------

* লেমন, লি টি, এবং ম্যারিওন জে রেইস। "রাশিয়ান ফর্মালিস্ট ক্রিটিসিজম: চারটি প্রবন্ধ" লিনকন: ইউ অব নেবরাস্কা পি, ১৯৬৫।
**নাইজেল এডউইন ব্রায়ার্স** (ইংরেজি: Nigel Briers; জন্ম: ১৫ জানুয়ারি, ১৯৫৫) লিচেস্টারশায়ারের সাউথফিল্ডস এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ১৯৭১ থেকে ১৯৯৫ সময়কালে ঘরোয়া প্রথম-শ্রেণীর ক্রিকেট ও লিস্ট এ ক্রিকেটে লিচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম-পেস বোলিংয়ে দক্ষ ছিলেন **নাইজেল ব্রায়ার্স**।

প্রথম-শ্রেণীর ক্রিকেটে অংশগ্রহণ
-------------------------------

মাত্র ১৬ বছর বয়সে ১৯৭১ সালে প্রথম-শ্রেণীর ক্রিকেটে অভিষেক ঘটে নাইজেল ব্রায়ার্সের। এরফলে তিনি লিচেস্টারশায়ারের পক্ষে সর্বকনিষ্ঠ প্রথম-শ্রেণীর ক্রিকেটারের মর্যাদা লাভ করেন। তবে খেলোয়াড়ী জীবনের শেষদিকেই সম্মাননা লাভে সক্ষমতা দেখিয়েছেন। এ সময় ব্যাটিংয়ের পাশাপাশি দলের অধিনায়কেরও দায়িত্ব পালন করেছেন তিনি। ১৯৯০ সালে তুলনামূলকভাবে দূর্বলমানের লিচেস্টারশায়ার দলের অধিনায়ক হিসেবে ডেভিড গাওয়ারের স্থলাভিষিক্ত হয়েছেন। দায়িত্ব লাভের পর থেকেই বিদ্যালয়ের শিক্ষকের ন্যায় শৃঙ্খলাবোধ আনয়ণে সচেষ্ট হন ও দলের সমীহের পাত্রে পরিণত হন। ১৯৯২ সালে কাউন্টি চ্যাম্পিয়নশীপে লিচেস্টারশায়ার দল মাঝামাঝি স্থানে অবস্থান করে। তবে, গ্রীষ্মের অধিকাংশ সময়ই শিরোপা লাভের অন্যতম দল হিসেবে প্রতিদ্বন্দ্বিতায় অবতীর্ণ হয়েছিল।

এছাড়াও, তার নেতৃত্বে প্রথমবারের মতো দলটি জিলেট কাপের চূড়ান্ত খেলায় পৌঁছতে সক্ষম হয়েছিল। ১৭ কাউন্টির সর্বশেষ দল হিসেবে ১৯৬৩ সালে প্রথম-শ্রেণীর খেলায় অংশগ্রহণ করলেও এটিই প্রথম ছিল। কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপে ১৯৯৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন নাইজেল ব্রায়ার্স।

অবসর
----

পরবর্তী তিন মৌসুমেও তার দল বেশ ভালো খেলা প্রদর্শন করে। কিন্তু, ১৯৯৫ মৌসুমের পর তাকে অধিনায়কত্ব থেকে প্রত্যাহার করে নেয়া হয়। ফলে আরও কয়েক মৌসুম ব্যাটসম্যান হিসেবে খেলা চালিয়ে যাবার দিকে ঝুঁকে পড়েন। তবে, হাঁটুর আঘাতের কারণে চিকিৎসা করলেও দর্শকের সারিতে তাকে অবস্থান করতে হয়। জেমস হুইটেকার নতুন অধিনায়ক হিসেবে তার স্থলাভিষিক্ত হন ও ১৯৯৬ সালে দ্বিতীয়বারের মতো চ্যাম্পিয়নশীপের শিরোপা লাভে সক্ষমতা দেখান। এরপর থেকে তাকে আর প্রথম-শ্রেণীর ক্রিকেট খেলতে দেখা যায়নি।

ব্যক্তিগত জীবন
--------------

লাটারওয়ার্থ গ্রামার স্কুলে পড়াশোনা শেষ করে বোরা রোড কলেজে অধ্যয়ন করেন।

ক্রিকেট খেলা থেকে অবসর গ্রহণের পর মার্লবোরা কলেজে ক্রিকেট পরিচালক ও ক্রীড় পরিচালক - উভয় দায়িত্বে ছিলেন। বর্তমানে তিনি বার্নসের সেন্ট পলস স্কুলে ক্রীড়া পরিচালক ও ক্রিকেট পরিচালকের দায়িত্বে রয়েছেন।

তথ্যসূত্র
---------

1. ↑  "Wisden Cricketers of the Year" (English ভাষায়)। CricketArchive। সংগ্রহের তারিখ ২০০৯-০২-২১। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* ইএসপিএনক্রিকইনফোতে নাইজেল ব্রায়ার্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নাইজেল ব্রায়ার্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯৯৩ উইজডেন বর্ষসেরা ক্রিকেটার |
| --- |
| 
* নাইজেল ব্রায়ার্স
* মার্টিন মক্সন
* ইয়ান সলসবারি
* অ্যালেক স্টুয়ার্ট
* ওয়াসিম আকরাম

 |  |